URMĂRIȚI LA NIVEL INTERNAȚIONAL, ADUȘI ÎN ȚARĂ DE POLIȚIȘTI
În perioada 7 – 8 martie 2024, Poliția Română a adus în țară 7 persoane, ce aveau emise pe numele lor mandate de executare a unor pedepse sau de arestare preventivă.
La data de 7 martie a.c., a fost adusă o femeie, de 50 de ani, domiciliată în Neamț, urmărită internațional pentru săvârșirea infracțiunii de uz de fals în formă continuată. Aceasta a fost adusă din Spania, fiind emis de către Judecătoria Deva, pe numele ei, un mandat de executare a pedepsei cu închisoarea de 2 ani, 10 luni și 20 de zile.
La data de 8 martie a.c., a fost adus un bărbat, de 34 de ani, domiciliat în București, urmărit internațional pentru săvârșirea infracțiunii de trafic de droguri. Acesta a fost adus din Marea Britanie, având emis de către Tribunalul București, pe numele lui, un mandat de arestare preventivă.
De asemenea, la aceeași dată, un alt bărbat, de 28 de ani, din Neamț, a fost escortat din Marea Britanie, fiind urmărit internațional pentru săvârșirea infracțiunii de furt calificat. Judecătoria Roman a emis pe numele acestuia un mandat de executare a pedepsei cu închisoarea, fiind condamnat la 5 ani și 8 luni.
Ieri, 8 martie, a fost adus un bărbat, de 35 de ani, domiciliat în Constanța, urmărit internațional pentru furt calificat. Acesta a fost adus din Italia, având emis de către Judecătoria Constanța, pe numele lui, un mandat de executare a pedepsei cu închisoarea, fiind condamnat la 1 an.
Un alt bărbat, de 49 de ani, din Bihor, a fost escortat din Italia, la data de 8 martie a.c., fiind urmărit internațional pentru săvârșirea infracțiunilor de contrabandă și complicitate la evaziune fiscală. Tribunalul Bihor a emis pe numele acestuia un mandat de executare a pedepsei cu închisoarea, fiind condamnat la 6 ani și 8 luni.
La aceeași dată, a fost adus un bărbat, de 48 de ani, domiciliat în Bihor, urmărit internațional pentru trafic de persoane. Acesta a fost adus din Germania, având emis de către Tribunalul Bihor, pe numele lui, un mandat de executare a pedepsei cu închisoarea, fiind condamnat la 7 ani și 695 de zile.
Totodată, la data de 8 martie a.c., a fost adusă o femeie, de 26 de ani, din Congo, urmărită internațional pentru săvârșirea infracțiunilor de tentativă de trecere frauduloasă a frontierei de stat și fals privind identitatea. Aceasta a fost adusă din Franța, fiind emis de către Judecătoria Arad, pe numele ei, un mandat de executare a pedepsei cu închisoarea, fiind condamnată la 1 an și o lună.
Cei în cauză au fost încarcerați, în vederea executării mandatelor.
Semnalări cazuri de corupţie
Ați sesizat un caz de corupție? Apelați linia telefonică gratuită a Direcţiei Generale Anticoruptie: 0800.806.806
DetaliiRelaţii cu publicul(click pe link)
Aflați informații utile privind depunerea petițiilor sau solicitarea de audiențe la conducerea Poliției Române.
DetaliiAbonare la newsletter
Abonați-vă la newsletterul nostru pentru a fi la curent cu noutățile privind activitatea Poliției Române.
Detalii